**Pozdravljeni, šestošolci.**

**6. A IN B: NAVODILA ZA DELO DOMA (16.3. – 20.3.2020)**

V tem tednu boste prejeli navodilo, ki bi zadostovalo za izvedbo naše ure zgodovine. Uporabljali boste svoje zvezke, učbenik ter delovne liste, ki vam jih bom posredovala.

Ker imata oddelka različna učbenika (vsebina je skoraj enaka, strani pa različne) vam navajam različne strani, naslov pa je enak ali vsaj zelo podoben.

Tisti, ki nimate tiskalnika, si vprašanja z delovnega lista prepišite v zvezek. Ko se vidimo, vam bom jaz natisnila manjkajoče gradivo.

Delovni list izpolnite skrbno in samostojno. Nikar ga ne izgubite (lahko ga prilepite v zvezek ali vstavite v mapo).

Če kdo ne bo prepričan v pravilnost svojih odgovorov, mi pišite na darja.gorup@os-sturje.si in vam bom pomagala.

Pa še to. Če nimate učbenika doma: v elektronski obliki je brezplačno dostopen na spletni strani založbe Rokus. Navodila za dostop so tule: <https://www.devetletka.net/resources/files/Navodilo_za_registracijo.pdf>

Pri pouku zgodovine trenutno obravnavamo snov o gradbeništvu skozi čas (naslov v učbeniku Človek ustvarja: gradbeni dosežki). Preden bomo v prihodnjem tednu začeli z obravnavo nove učne snovi, boste najprej ponovili vsebine o gradbeništvu, ki smo jih že predelali.